Gräns (en suec "frontera" o "límit", comercialitzada en anglès com Border) és una pel·lícula de fantasia de 2018 dirigida per Ali Abbasi amb un guió d'Abbasi, Isabella Eklöf i John Ajvide Lindqvist basada en el relat del mateix nom d'Ajvide Lindqvist contingut en la seva col·lecció "Låt de gamla drömmarna dö". Va guanyar el premi "Un Certain Regard" al 71è Festival Internacional de Cinema de Canes i va ser seleccionada com la producció que va representar Suècia en la 91a edició dels Premis de l'Acadèmia en la categoria de millor pel·lícula de parla no anglesa. Tanmateix, va obtenir una nominació en la categoria de millor disseny de maquillatge en els mateixos premis.